# Bevezető

A mai rohanó világban a bevásárlások egyre növekvő százaléka az interneten történik, mindez lehetőséget nyújtva a vásárlóknak, hogy egy bizonyos terméket több, akár hazai akár külföldi, oldalról is megvásárolhasson. Az e-commerce-el foglalkozó cégek rohamos fejlődésnek indultak az utóbbi évtizedben mely maga után vonja az érdekesebbnél érdekesebb marketing fogásokat, melyekkel a célközönséget próbálják vásárlásra bírni.

Valószínűleg mindenki hallott már a “Black Friday” az-az „Fekete Péntek” -nek nevezett jelenségről amely inspirációként szolgált az alkalmazás megvalósításához. Ez a kifejezés legelőszőr az 1800-as években fogalmazódott meg, amikor is Jay Gould és James Fisk az amerikai arany árak manipulálása által 20%-os esést okoztak a részvénypiacon melynek következtében az árucikkek értéke felére csökkent. A 20. század közepe fele ez már egészen más jelentéssel bírt, ugyanis a Hálaadás ünnepét követő napon, az-az pénteken vette kezdetét a karácsonyi árleszállítás, mely sok cég esetében életmentő volt, hiszen ekkor kerültek át a veszteséges állapotból melyet pirossal jelöltek, a jövedelmezőbe, amit már fekete írószerrel jegyeztek fel. Ebben az időszakban a megszokottnál jóval nagyobb és több árleszállítással vonzották az embereket.

Mint azt sokan tudjuk, országunkban is nagy népszerűségnek örvend ez a jelenség, habár eléggé távol áll az eredeti koncepciótól. Nagyon sok mesterséges árleszállítással próbálják becsapni az embert, melyet legtöbb esetben jól kitervelt ár ingadozással oldanak meg. Ugyanakkor, nem kizárólag ebben a periódusban lehet észrevenni az úgymond „hamis” kedvezményeket ezért szükségét láttuk egy olyan alkalmazás kifejlesztésének, amely nyomon tudja követni egy megadott termék árat, illetve annak ingadozását.